OpenLLM-France/wikimedia huggingface dataset:
# Truca quan arribis

Truca quan arribis és un concurs televisiu de telerealitat d'aventures produït per El Terrat i difós a través de la plataforma 3Cat, estrenat el 14 de març del 2024. Presentat per Jordi Cruz, conegut pel seu paper com a presentador del programa de manualitats Art Attack de Disney Channel, el programa compta amb un pressupost de 404.722 euros. L'objectiu de la primera temporada és posar a prova les habilitats dels participants en un entorn com el desert d'Atacama, a Xile, amb la possibilitat de guanyar un premi final de 6.000 euros.
El programa es va emetre setmanalment tant a través de la plataforma 3Cat com del canal EVA adreçat al públic juvenil.

## Funcionament

El programa se centra en tres parelles de joves creadors de contingut digital. Aquests concursants han d'afrontar diversos reptes que posen a prova tant les seves habilitats físiques com interpretatives. La competitivitat i la col·laboració en equip són elements clau en el desenvolupament del programa, però també s'explora la capacitat dels participants per trobar buits legals dins les normes establertes. A cada episodi, els concursants acumulen punts en funció de les proves superades, amb l'objectiu final de ser els guanyadors i endur-se el premi en efectiu.

## Llista de concursants

* Charlie Pee, humorista i guionista.
* Mariona Pujol, creadora de contingut.
* Guillem Viladoms, tiktoker i cantant.
* Sonia Suamor, tiktokera i reportera.
* Sergio Jurado, youtuber valencià.
* Koko DC, futbolista i youtuber.

## Referències

* ↑ «Jordi Cruz: "Sembla que si no fas allò per què la gent t'ha conegut, la teva vida sigui una merda"». [Consulta: 16 març 2024].
* ↑ «El nou reality d’aventures ‘Truca quan arribis. Atacama’, s’estrena a 3Cat i a EVA» (en castellà). [Consulta: 16 març 2024].
* ↑ «Jordi Cruz, presentador sorpresa del nou concurs d'aventures de 3Cat», 14-03-2024. [Consulta: 16 març 2024].
* ↑ Larroya, Marc. «El 3cat estrena "Truca quan arribis", un nou reality d'aventures presentat per Jordi Cruz», 13-03-2024. [Consulta: 16 març 2024].
* ↑ P, A. «'Influencers' perduts al desert d'Atacama, el nou 'reality' de 3Cat», 13-03-2024. [Consulta: 16 març 2024].
* ↑ «Sorpresa a TV3: fitxa un presentador històric d'Antena 3 per un programa d'influencers | Principal.cat», 01-03-2024. [Consulta: 16 març 2024].

## Enllaços externs

* Truca quan arribis - Lloc web oficial
# Truc publicitari

Un truc publicitari és un esdeveniment planejat dissenyat per atraure l'atenció dels mitjans de comunicació cap als organitzadors o cap a la seva causa. Els trucs publicitaris poden ser organitzats per professionals o per amateurs. Solen ser utilitzats per publicitaris, famosos, esportistes i polítics.

## Descripció

De vegades, les organitzacions busquen publicitar-se programant esdeveniments destacats que atraguin l'atenció dels mitjans. Aquests esdeveniments poden ser innovadors, buscar rècords mundials, dedicacions, conferències de premsa o manifestacions. En organitzar l'esdeveniment, els organitzadors pretenen guanyar una mica de control sobre el que s'informa en la premsa. Els trucs publicitaris exitosos tenen valor noticiari, ofereixen oportunitats per fer fotos, vídeos i talls de so, i es dissenyen per davant de tot per poder ser ben coberts pels mitjans de comunicació.

## Referències

* ↑ «Truc publicitari». Cercaterm. TERMCAT, Centre de Terminologia.
* ↑ About.com: Advertising (en anglès)
* ↑ Cutlip, Scott; Center, Allen, Broom, Glen. Effective Public Relations (en anglès). Englewood Cliffs, new Jersey: Prentice Hall, 1985, p. 8–9. ISBN 0-13-245077-1.

## Vegeu també

* Màrqueting viral
# Un divendres boig

Per a altres significats, vegeu: Freaky Friday (pàgina de desambiguació).
Un divendres boig (títol original: Freaky Friday) és una pel·lícula produïda per a la televisió per Walt Disney Television el 1995, basada en el llibre homònim de Mary Rodgers. El títol fou traduït al castellà com Qué desmadre de hija. Ha estat doblada al català
Es tracta d'un remake de la pel·lícula Freaky Friday del 1976 (protagonitzada per Barbara Harris i Jodie Foster).

## Argument

Una mare, Ellen (Shelley Long) i la seva filla Maite (Gaby Hoffmann) tenen dificultats de relació entre elles, cadascuna creu que l'altra no es fa una idea dels seus maldecaps i inquietuds. Un parell d'amulets màgics fan que s'intercanviïn els cossos per un dia, després del qual arribaran a un millor enteniment l'una de l'altra.

## Observacions

Entre altres canvis a partir de la primera versió cinematogràfica de la novel·la, aquesta versió presenta l'esquí aquàtic com a principal afició d'Annabelle, personatge que també té un paper important en la pel·lícula.
Es va fer un altre remake de la pel·lícula el 2003: Freaky Friday, protagonitzada per Jamie Lee Curtis i Lindsay Lohan.

## Personatges secundaris

A més dels personatges principals de Shelley Long, Gaby Hoffmann, i Alan Rosenberg (com el nòvio d'Ellen Bill), la pel·lícula compta amb diversos actors notables en papers secundaris i cameos: Eileen Brennan com a directora de l'Annabelle, Carol Kane com a professora amb una germana bessona, Drew Carey com a "repo man" (una mena de cobrador d'impagats) a sou del govern, Sandra Bernhard com una minorista de moda impacient, Jackie Hoffman com l'entrenadora de natació de l'equip, Andrew Keegan com Luke (de qui l'Annabelle està enamorada), i Marla Sokoloff com a l'estudiant "Abella reina".

## Referències

* ↑ «Un_divendres_boig». esadir.cat.
* ↑ «Freaky friday» (en anglès). Los Angeles Times.
# Hadramaut (desambiguació)

Hadramaut és el nom dels següents llocs:
* Hadramaut, territori del Iemen.
* Sultanat d'Hadramaut.
* Governació d'Hadramaut, governació del Iemen, formada essencialment per la regió històrica de l'Hadramaut
* Uadi Hadramaut (Wadi Hadramaut), riu del Iemen
* Hadramaut (kabila).
# Ussita

Ussita és una localitat i comune italiana de la província de Macerata, regió de les Marques, amb 437 habitants.

## Evolució demogràfica

* Gràfica d'evolució de Ussita entre 1861 i 2.001
* Font ISTAT - elaboració gràfica de Wikipedia

## Referències

* ↑ Datos proporcionados por el Istituto Nazionale di Statistica. Datos demográficos Arxivat 2017-06-22 a Wayback Machine. (2009)

## Enllaços externs

* Pàgina web oficial de Ussita Arxivat 2006-08-05 a Wayback Machine. (en italià)
# Txelbas

* Aquest article tracta sobre el riu. Vegeu-ne altres significats a «Txelbas (Khopiórskaia)».
El Txelbas —Челбас (rus)— és un riu que passa pels territoris de Stàvropol i de Krasnodar, a Rússia. Neix a Temijbekski, al nord de l'stanitsa de Temijbékskaia, a 4 km del riu Kuban. Desemboca a la mar d'Azov. Té 288 km de llargària, 3.959 km² de conca i 2,41 m³/s de cabal a l'alçada de Novoplàtnirovskaia. El nom de Txelbas deriva del turc chelbasu (literalment, 'cubell d'aigua' o 'riu poc profund'). Els antics grecs l'anomenaven Feofània. Els seus principals afluents són el Tíkhonykaia (a Vissotni) i el Boríssovka (a Malorossiïski) a la dreta i el Sredni Txelbas (a Kanevskaia) a l'esquerra.

## Vegeu també

* Korji
# Txelbas (Khopiórskaia)

* Aquest article tracta sobre la població. Vegeu-ne altres significats a «Txelbas».
Txelbas - Челбас (rus) - és un khútor del krai de Krasnodar, a Rússia. Es troba a les planes de Kuban-Priazov, a la vora dreta del Txelbas, davant de Fedorenko. És a 33 km al sud-est de Tikhoretsk i a 126 km al nord-est de Krasnodar.
Pertany a l'stanitsa de Khopiórskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessibles des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Txekovo

Txekovo (en rus: Чеково) és un poble de l'óblast de Vladímir, a Rússia, segons el cens del 2010 tenia 442 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Turquesa

«Turquesa» té aquests significats:
* Lingüística: Les llengües turqueses
* Literatura: La literatura turquesa
* Geologia: Turquesa (mineral)
* Geografia: La Turquesa, llogaret de Cornudella de Montsant
* Color: el color turquesa
* Zoologia: La papallona turquesa meridional (Glaucopsyche melanops)
# Turpin Hills

Turpin Hills és una concentració de població designada pel cens dels Estats Units a l'estat d'Ohio. Segons el cens del 2000 tenia 4.960 habitants.

## Demografia

Segons el cens del 2000, Turpin Hills tenia 4.960 habitants, 1.741 habitatges, i 1.448 famílies. La densitat de població era de 644,8 habitants/km².
Dels 1.741 habitatges en un 42,7% hi vivien nens de menys de 18 anys, en un 75% hi vivien parelles casades, en un 6,1% dones solteres, i en un 16,8% no eren unitats familiars. En el 13,6% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,16.
Per edats la població es repartia de la següent manera: un 30,6% tenia menys de 18 anys, un 5,3% entre 18 i 24, un 26% entre 25 i 44, un 29,2% de 45 a 60 i un 9% 65 anys o més.
L'edat mediana era de 39 anys. Per cada 100 dones de 18 o més anys hi havia 93,1 homes.
La renda mediana per habitatge era de 84.354 $ i la renda mediana per família de 93.471 $. Els homes tenien una renda mediana de 63.077 $ mentre que les dones 36.795 $. La renda per capita de la població era de 39.094 $. Aproximadament el 0,4% de les famílies i l'1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turpin Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Turpin Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Hawke's Bay

Hawke's Bay (en idioma maori: Heretaunga) és una regió de Nova Zelanda. Hawke's Bay és reconeguda al món pels seus excel·lents vins. El consell regional es troba a les ciutats de Napier i Hastings.
La regió fa frontera amb Bay of Plenty al nord, Gisborne al nord-est, Manawatu-Wanganui al sud-oest i Waikato a l'oest.

## Població

La superfície d'aquesta regió novazelandesa inclou una extensió de territori d'uns 153.400 quilòmetres quadrats. La població d'aquesta divisió administrativa es troba composta per un total de 14.111 persones (segons les xifres que va donar el cens dut a terme l'any 2002). La seva densitat poblacional és d'uns onze habitants per cada quilòmetre quadrat aproximadament.

## Geografia

La regió està situada a la costa oriental de l'Illa del Nord. Porta l'antic nom del que avui és Hawke's Bay, una gran badia semicircular que s'estén durant 100 quilòmetres del nord-est al sud-oest de la Península Mahia fins al Cap dels segrestadors.
La regió de Hawke's Bay inclou la terra costanera, amb diversos turons al voltant de la badia nord i la badia central, les planes inundables del riu Wairoa al nord, les planes àmplies i fèrtils al voltant de Hastings al sud, i un interior muntanyós que s'estén fins a les serralades de Kaweka i Ruahine.
Els límits de la regió varien una mica dels antics límits de la província de Hawke's Bay, i alguns pobles de la regió de Manawatu-Wanganui al sud-oest, com Dannevirke i Woodville, tenen una associació històrica amb aquesta regió.
Una anècdota és que la regió té el turó amb el nom més llarg de Nova Zelanda, i el més llarg del món segons el Llibre Guinness dels Rècords de 2009: Taumatawhakatangihangakoauauotamateaturipukakapikimaungahoronukupokaiwhenuakitanatahu (és un turó del sud de Hawke's Bay, prop de Waipukurau).

## Política
### Política nacional

Nacionalment, Hawke's Bay es localitza en quatre circumscripcions electorals generals i en dues circumscripcions electorals maoris a la Cambra de Representants de Nova Zelanda.
Diputats de Hawke's Bay (a juny de 2013) :
| Circumscripció | Diputat | Partit |
| Napier | Chris Tremain | Nacional |
| Taupō | Louise Upston | Nacional |
| Tukituki | Craig Foss | Nacional |
| Wairarapa | John Hayes | Nacional |
| Ikaroa-Rāwhiti (maori) | Meka Whaitiri | Laborista |
| Waiariki (maori) | Te Ururoa Flavell | Maori |

## Referències

* ↑ (anglès) «Electorate Boundaries». Comissió Electoral. [Consulta: 20/05/2013.]
# Hakupu

Hakupu és un dels catorze municipis de l'illa de Niue. Segons el cens de 2022, té una població de 180 habitants, fet que el converteix en el segon municipi més poblat de Niue.

## Geografia

Es troba al sud-est de l'illa, a prop de Matatamane Point, i està connectat per carretera amb la capital Alofi (que es troba 12 quilòmetres al nord-oest), Avatele (7 quilòmetres a l'oest) i per la carretera de la costa est fins a Liku (12 quilòmetres), Lakepa (16 quilòmetres) i Mutalau (a la costa nord, a 20 quilòmetres).

## Llocs populars
### Hakupu Heritage and Cultural Park Area

També hi ha una Heritage Park Area, que es va fundar el 1998. S'estén cap al sud des de la pista d'accés a Tuhiā. El seu objectiu principal és el de protegir les zones d'importància històrica i ecològica.

### Memorial de guerra de Hakupu

Hakupu té un memorial dedicat als soldats que van lluitar durant la Primera Guerra Mundial, la Segona Guerra Mundial i l'Emergència Malaia.

### Avenc d'Anapala

Anapala era una font d'aigua dolça per als residents en el seu dia, ja que en baixar 155 escales cap a un abisme conegut es troba una piscina d'aigua dolça, a prop de la pista que portava des del poble de Hakupu fins al mar.

## Accés a Internet

Durant un cert temps, Hakupu ha intentat aconseguir accés a Internet. Al juliol de 2005, Hakupu es trobava a set milles del punt d'accés sense fils més proper. Els tècnics han intentat utilitzar un edifici abandonat del poble per crear un punt d'accés.

## Referències

* ↑ «Hakupu Heritage Park Area». Protected Planet. [Consulta: 22 abril 2020].
* ↑ Butler, David Country Report to the Convention on Biological Diversity, 1, 01-07-2001, pàg. 8.
* ↑ «Hakupu war memorial, Niue | NZHistory, New Zealand history online». nzhistory.govt.nz. [Consulta: 22 abril 2020].
* ↑ «Tracks & Walks» (en New Zealand English). The Official Website Of Niue Tourism. [Consulta: 9 desembre 2021].
* ↑ Clair, Richard. «Niue's WiFi Nation Goes Green». Internet Users Society Niue. Solarfi, 04-07-2005. Arxivat de l'original el 21 January 2021. [Consulta: 12 juliol 2020].
# El Prat (la Vall de Bianya)

el Prat és una masia al veïnat de Castellar de la Muntanya al terme de la Vall de Bianya (la Garrotxa) inclosa a l'Inventari del Patrimoni Arquitectònic de Catalunya.
Un dels primers descendents que varen iniciar obres de reforma de l'antiga casa va ser Eusebi Burch (1884) que va procedir a l'ampliació pel costat nord. Posteriorment es va encarregar a l'arquitecte Cordomí la realització d'un projecte de reforma, de característiques neogòtiques, que no va portar a terme en la seva totalitat, ja que els propietaris només van tenir en compte la part corresponent a la capella particular. L'any 1965-1967 es va procedir a la seva restauració i s'hi col·locaren en els finestrals, vidrieres amb imatges del santoral vinculades amb el món animal, farmacèutic i veterinari.
Amb anterioritat als projectes de remodelació que a principis de segle va fer Rafael Masó, un altre arquitecte ja havia treballat per la família Burch, Simón Cordomí, que projectà la capella familiar vers el 1890. Amb les obres de remodelació de la casa pairal que va portar a terme Francesc Vayreda i Bofill es va procedir a la restauració de la capella, deixant-la en l'estat actual.

## Referències

* 1 2 «Masia del Prat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Eilean Dubh Mòr

Eilean Dubh Mòr (gran illa negra en gaèlic) és una petita illa deshabitada de les Hèbrides Interiors, situada al nord-oest d'Escòcia. Està ubicada a la boca del Firth of Lorne, entre les illes de Lunga i Garbh Eileach.
# Eileen (cràter)

Eileen és un cràter d'impacte en el planeta Venus de 16,1 km de diàmetre. Porta el nom d'un antropònim irlandès, i el seu nom va ser aprovat per la Unió Astronòmica Internacional el 1994.

## Referències

* ↑ «Eileen». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Halmstads BK

El Halmstads BK és un club suec de futbol de la ciutat de Halmstad.
El club va ser fundat el 6 de març de 1914.

## Jugadors destacats

* Niclas Alexandersson
* Rutger Backe
* Dusan Djuric
* Tommy Jönsson
* Mats Lilienberg
* Fredrik Ljungberg
* Mikael Nilsson
* Markus Rosenberg
* Stefan Selakovic
* Petter Hansson
* Michael Svensson
* Artim Šakiri
* Robert Andersson
* Tomas Žvirgždauskas
* Sharbel Touma
* David Loria
* Gunnar Heidar Thorvaldsson
* Joel Borgstrand
* Torbjörn Arvidsson

## Entrenadors destacats

* Roy Hodgson (1976-1980)
* Stuart Baxter (1988-1991)
* Tom Prahl (1996-2001)
* Jonas Thern (2001-2003)
* Janne Andersson (2004-2009)
* Lars Jacobsson (2010)
* Josep Clotet Ruiz (2011)
* Jens Gustafsson (2011-)

## Palmarès

* Campionat suec de futbol (4): 1976, 1979, 1997, 2000
* Allsvenskan (4): 1976, 1979, 1997, 2000
* Svenska Cupen (1): 1994–95

## Enllaços externs

* Web oficial
* Web oficial de seguidors Arxivat 2006-05-13 a Wayback Machine.
* Web de seguidors
# Varfoloméievka (poble)

* Per a altres significats, vegeu «Varfoloméievka».
Varfoloméievka (en rus: Варфоломеевка) és un poble del krai de Primórie, a l'Extrem Orient de Rússia, que en el cens del 2010 tenia 1.240 habitants.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Van Vleck (cràter)

Van Vleck és un cràter d'impacte lunar que es troba prop del bord nord-est de la plana emmurallada del cràter Gilbert, a l'oest del Mare Smythii. El cràter similar Weierstrass està gairebé unit al bord nord-oest de Van Vleck. A l'est es localitza el petit cràter Carrillo.
La vora d'aquest cràter és gairebé circular, sense cràters superposats notables, encara que un petit cràter apareix enfront del costat nord-est i un altre en la paret interior meridional. Els costats interiors s'inclinen cap al centre, fins a aconseguir un anell de material no consolidat que envolta el sòl interior. Posseeix un petit pic just al nord del centre del cràter.
Aquest cràter va ser identificat prèviament com Gilbert M abans de ser-li assignat un nom propi per la UAI en 1976. Porta aquest nom en honor de l'astrònom estatunidenc John Monroe Van Vleck.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Van Vleck (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 28 juny 2018].
* «LROC :: QuickMap - Targeting Mapa LROC» (en anglès). [Consulta: 28 juny 2018].
* «The-moon.wikispaces.com: Van Vleck» (en anglès). Arxivat de l'original el 2018-05-31. [Consulta: 28 juny 2018].
# Van Thi Nguyen

Van Thi Nguyen (1985-1986) és una empresària social vietnamita i activista pels drets dels discapacitats.
Va néixer en un poble a 300 quilòmetres de Hanoi, amb atròfia muscular espinal, igual que el seu germà Cong Hung Nguyen. Li preocupava el seu futur, i en veure molts captaires discapacitats al Vietnam es va deprimir, va deixar d'anar a l'escola i va intentar suïcidar-se. Els dos germans van fundar el Centre Will to Live el 2003, que fa capacitació per a discapacitats. Hung va morir als 31 anys i ella va continuar dirigint el centre sola. També dirigeix Imagtor, una empresa social que ofereix solucions de fotografia, vídeo i TI, i dona feina a molts vietnamites discapacitats.
En 2019, va ser inclosa entre les 100 dones de la BBC, una llista de 100 dones inspiradores i influents. També va ser inclosa per Forbes Vietnam en una llista de dones vietnamites influents en 2019.

## Referències

* ↑ «Bac Giang Online». BaoBacGiang. Arxivat de l'original el 2023-06-16. [Consulta: 30 novembre 2020].
* 1 2 «Van Thi Nguyen». Rina G. Patel. Arxivat de l'original el 2023-06-16. [Consulta: 30 novembre 2020].
* ↑ Hương. «Two inspirational Vietnamese women honoured by BBC», 16-10-2019.
* ↑ «BBC 100 Women 2019: quem está na lista?». noticias.uol.com.br.
* ↑ «BBC includes 7 inspirational Southeast Asians in its 100 Women of 2019 list». Mashable SEA, 18-10-2019.
* ↑ «7 Southeast Asians on BBC's 100 Women of 2019 List | Seasia.co». Good News from Southeast Asia.
* ↑ Bich. «Two Vietnamese among world's 100 most influential women». vietnam-expat.com.